EkBass/fiwiki-20250220-pages-articles huggingface dataset:
Carley-pelastuslautta

thumb|Pieni venäläinen Carley-mallinen lautta Sortanlahden sataman rannassa. Carley-pelastuslautta on pelastusväline, joka kuului pitkään laivojen varusteisiin. Lautta on useimmiten kulmistaan pyöristetyn suorakulmion muotoinen yleensä kyllästetystä purjekankaasta tehty poikkileikkaukseltaan pyöreä kehys, joka on täytetty kelluvalla materiaalilla, aiemmin balsalla, kapokilla tai korkilla. Kehikon alaosaan on tehty yleisimmin köydestä verkkomainen pohja. Lauttoja on hyvin monen kokoisia, pari miestä kannattavista aina suuriin parinkymmenen miehen. Myös pohjarakenne vaihtelee valmistajan mukaan. Lautan reunoja kiertää köydestä tehty kahvarivistö. Joissakin lautoissa, eritoten sotalaivoissa, on ollut kyllästetystä purjekankaasta tehtyihin pusseihin pakattuja elintarvikkeita ja vesiastioita. Varustukseen on kuulunut myös meloja. == Historia == Lautta kehitettiin höyrylaivojen tulon myötä. Varsinaista keksijää ei tiedetä. Niiden erot vaihtelevat suunnittelijan mukaan. Suomeen lauttamalli tuli sotien aikana saksalaisten kautta. Lindqvist 1960. Ensi kerran Carley-lauttoja nähtiin laajemmin ensimmäisessä maailmansodassa, sillä lautta osoittautui nopeasti hyvin käytännölliseksi: lautan pystyi säilyttämään laivalla lähes mitä tahansa sopivan kokoista pintaa vasten, sen saattoi pudottaa veteen kohtalaisen huoletta verrattuna veneeseen, lautalle mahtui paljon väkeä, eikä ollut merkitystä, kummin päin lautta asettui veteen. Lisäksi irrallinen lautta oli parin kolmen miehen helposti siirreltävissä, eikä sen veteen saaminen vaatinut ponnistuksia, toisin kuin venekurkien avulla siirrettävä pelastusvene, jonka vesillelaskukäsittely vaatii useita asiansa osaavia kansimiehiä. Lisäksi merihätätilanteessa veneiden laskeminen oli usein mahdotonta tai ainakin erittäin vaarallista, kun taas lautat sai vesille nopeasti. Erityisen vaikeasti käsiteltäviä lauttaan verrattuna olivat koottavat pelastusveneet, joissa oli purjekankaiset koottavat laidat. Sellaisia oli muun muassa RMS Lusitanialla, jonka tuhossa havaittiin näiden veneiden vaikea käsiteltävyys. Toisen maailmansodan aikana Carley-lautat kuuluivat lähes kaikkien sota- alusten vakiovarusteisiin. Vasta kun kaasutäytteiset katokselliset pelastuslautat ilmaantuivat 1960-luvun taitteessa, alkoivat Carleyt hiljalleen väistyä. Joissakin vesibusseissa käytetään Carley-lautasta periytyviä noin 2x4 metrin kokoisia pelastuslauttoja. Ne ovat uretaanitäytteisestä lasikuidusta valmistettuja, Niiden laitaa kiertää rivi köydestä tehtyjä kahvoja. Lautoissa on myös sisäänrakennettu tutkaheijastin eli ne näkyvät pelastusalusten tutkissa. Näitä avolauttoja käytetään vain suppealla alueella liikkuvissa matkustaja-aluksissa, koska ne on tarkoitettu vain osoittamaan haaksirikkopaikan ja ennen muuta tarjoamaan kelluntaturvaa ja kokoontumispisteen aluksessa olleille. Alusten liikkuma-alueilla on nopeasti saatavilla apua, joten pelastettavat eivät joudu olemaan pitkää aikaa veden varassa. == Lähteet == *Lindqvist, Unto: Pelastuslautat, artikkeli, Suomen Meripelastuseuran vuosijulkaisu 1960. === Viitteet === Luokka:Laivat Luokka:Liikenneturvalaitteet
Bùi Thị Nhung

Bùi Thị Nhung (s. 21. tammikuuta 1983 Vīnh Bảo) on vietnamilainen yleisurheilija, joka kilpailee korkeushypyssä. Bui voitti vuonna 2003 Aasian- mestaruuskilpailuissa kultaa tuloksellaan 188 senttimetriä. Hän osallistui seuraavana vuonna Ateenan olympialaisiin, joissa hän oli karsinnan 33. paras eikä päässyt finaaliin. Bui hyppäsi toukokuussa 2005 ennätyksensä 194 ja ponnisti vuonna 2007 sisäratojen ennätyksensä 190. Hän sijoittui Aasian- mestaruuskisoissa 2009 viidenneksi. == Lähteet == Luokka:Vietnamilaiset korkeushyppääjät Luokka:Vuonna 1983 syntyneet Luokka:Elävät henkilöt
Rachael Hip-Flores

Rachael Hip-Flores on yhdysvaltalainen näyttelijä. Hän esittää internetissä julkaistussa Anyone But Me -televisiosarjassa (2008–) päähenkilö Vivian McMillania, lesboa, joka rakastuu hyvään ystäväänsä Aster Gastoniin ja ryhtyy tämän kanssa salasuhteeseen. == Lähteet == == Aiheesta muualla == * * Näyttelijöiden esittely Anyone But Men verkkosivuilla Luokka:Yhdysvaltalaiset näyttelijät Luokka:Syntymävuosi puuttuu Luokka:Elävät henkilöt
Puukenkäpuu

Puukenkäpuu on Ermanno Olmin käsikirjoittama ja ohjaama italialainen elokuva vuodelta 1978. Se kertoo elämästä Italian maaseudulla 1900-luvun alussa. Elokuva voitti Kultaisen palmun Cannesin elokuvajuhlilla. Elokuva eroaa Roberto Rossellinin ja Luchino Viscontin tyylistä ja muistuttaa Georges Rouquieria siinä, että elokuvassa ei itse asiassa tapahdu juuri mitään. Siinä seurataan viiden perheen elämää vuodenaikojen vaihtuessa. Huippukohtia ovat kun vauva syntyy, sika teurastetaan ja maasta löytyy kultakolikko. Mielipiteitä jakanut kohtaus on lehmän paraneminen: naisen lehmä on sairas, hän rukoilee ja lehmä paranee ihmeen avulla. Ohjaaja on siinä korostanut katolisen uskon merkitystä maalaisten elämässä. == Vastaanotto == Puukenkäpuu sai Suomessa ensi-iltansa vasta 1979, jolloin se keräsi suomalaisilta elokuvakriitikoilta toiseksi eniten ääniä elokuvakerholehti Projektion järjestämässä äänestyksessä vuoden parhaista ensi-iltaelokuvista. Eniten ääniä sai Woody Allenin Manhattan.Vuoden 1979 parhaiden kriitikkoäänestys, Projektio 1/1980, Suomen elokuvakerhojen liitto ry, s. 27. Iltalehden Heikki Eteläpään mukaan Olmin hellyydellä ja rakkaudella ohjaama Puukenkäpuu on suurimpia eeppisiä teoksia koko 1970-luvun elokuvassa. ”Rikkumattomalla harmonialla, hätäilemättömällä ohjausotteella ja vangitsevalla kuvalyriikalla Olmi tarkastelee suurperhe-elämää, meikäläisestä näkökulmasta pelottavasti feodaaliaikoja muistuttavaa, pohjoisitalialaisessa Lombardiassa 19. vuosisadan lopulla.” The New York Timesin kriitikot valitsivat Puukenkäpuun vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == == Aiheesta muualla == * Luokka:Italialaiset draamaelokuvat Luokka:Vuoden 1978 italialaiset elokuvat Luokka:Ermanno Olmin ohjaamat elokuvat Luokka:Elokuvat köyhyydestä
Thomas Dickson (yleisurheilija)

Thomas Dickson (s. 8. heinäkuuta 1974) on saintvincentiläinen entinen yleisurheilija, joka kilpaili pikajuoksussa. Dickson osallistui olympialaisiin kerran, Atlantassa 1996. Hän juoksi tuolloin maansa 4 × 400 metrin viestijoukkueessa, joka putosi ensimmäisellä kierroksella sijoituttuaan eränsä viidenneksi. Joukkue rikkoi kyseisessä juoksussa silloisen Saint Vincentin ja Grenadiinien ennätyksen ajallaan 3.06,52. == Ennätykset == * 400 m: 46,94 s (1998) == Lähteet == Luokka:Saintvincentiläiset pikajuoksijat Luokka:Vuonna 1974 syntyneet Luokka:Elävät henkilöt
Algonkin-kansat

Algonkin-kansat ovat intiaaniheimoja, jotka puhuvat algonkin-kieliä. Näihin kuuluu Kanadassa elävän algonkin- eli anishinabe-heimon lisäksi useita muita kansoja. Algonkin-kansat luetaan niin sanottuihin amerintiaaneihin. Tunnettuja algonkinkansoja ovat ja olivat muun muassa creet, micmacit, ojibwat, pequotit, moheganit, powhatanit, arapahot, mustajalat ja cheyennet. Alkujaan algonkinit elivät koillisella metsäalueella ja subarktisella alueella, mutta myöhemmin heitä muutti suurille tasangoille. == Lähteet == == Aiheesta muualla == * Language Family Trees: Algonquian Lewis, M. Paul (ed.), 2009. Ethnologue: Languages of the World, Sixteenth edition. Dallas, Tex.: SIL International. *
Francis Octavius Grenfell

Francis Octavius Grenfell (1880–1915) oli englantilainen sotilas, joka kaatui ensimmäisessä maailmansodassa Flandersissa. Sotilasarvoltaan hän oli kapteeni, ja palveli 9th Lancers -rykmentissä.Francis Octavius GRENFELL Buckinghamshire Remembers Grenfell liittyi armeijaan vuonna 1899 ja palveli Egyptissä, buurisodassa ja Intiassa. Ensimmäisen maailmansodan puhjetessa hänet lähetettiin Ranskaan ja sieltä Belgiaan. Elokuussa 1914 Grenfell meni pienen vapaaehtoisen miesjoukon kanssa pelastamaan 119. kenttätykistöyksikön, joka oli jäämässä saksalaisten kynsiin. Tehtävä onnistui, mutta Grenfell haavoittui vaikeasti. Hänet vietiin ranskalaisten nunnien hoitoon luostarin sairaalaan.Francis Grenfell Spartacus Schoolnet Grenfell palkittiin Kansainyhteisön korkeimmalla sotilasansiomitalilla, Viktorian ristillä. Grenfellin saama mitali on nykyisin Derbyn kaupunginmuseossa.Victoria Cross Derby Museum Grenfell parani ja palasi rintamalle yksikkönsä komentajana. Parin viikon päästä hän haavoittui vakavasti, ja hänet lähetettiin Englantiin hoitoon. Keväällä 1915 hän palasi jälleen rintamalle. Hänet lähetettiin Ypresiin, missä hän joutui saksalaisten kloriinikaasuhyökkäyksen uhriksi 24. toukokuuta. Seuraavana päivänä hän joutui ammutuksi Ypresin ja Meninin välisellä tiellä. == Lähteet == Luokka:Brittiläiset ensimmäisessä maailmansodassa kaatuneet Luokka:Vuonna 1880 syntyneet Luokka:Vuonna 1915 kuolleet
JK Sillamäe Kalev

JK Sillamäe Kalev on jalkapalloseura Sillamäen kaupungista Virosta. Vuonna 1951 perustetun seuran miesten edustusjoukkue pelaa Meistriliigassa, maan korkeimmalla sarjatasolla, jossa se on parhaimmillaan sijoittunut hopealle vuonna 2009. Seura on osallistunut kahdesti Baltian liigaan, jossa se on pudonnut ensimmäisellä kierroksella. Miesten edustusjoukkue pelaa kotiottelunsa Sillamäe Kalevi staadionilla. == Saavutukset == * Meistriliigan hopeaa 2009 == Eurocup-ottelut == Kausi Kilpailu Kierros Vastustaja Tulos Tulos 2010–11 Eurooppa-liiga 2Q FK Dinamo Minsk 1–5 0–5 2Q – 2. karsintakierros == Lähteet == == Aiheesta muualla == * Seuran kotisivut Kalev Sillamäe Luokka:Sillamäe
Rottis

Rottis (ruots. Råttis) on vuonna 1986 ensi-iltansa saanut ruotsalainen animaatioelokuva, joka on tarkoitettu lähinnä varhaisnuorille opetusohjelmaksi.Suomenkielisen VHS:n takakansiteksti. Se on saanut Mannerheimin lastensuojeluliiton suosituksen. Henkilöhahmoina ovat rotat ja siinä kerrotaan kahden nuoren rotan välinen rakkaustarina. Elokuvan piirrostyyli on todella yksityiskohtainen ja siinä on paljon lauluja. == Henkilöt == *Rottis – tarinan päähenkilö, teini-ikäinen poika, joka rakastuu Rosetta-nimiseen tyttöön. *Rosetta – kaunis tyttö, jonka kanssa Rottis alkaa seurustella. *Isä – Rottiksen isä, joka rakentaa kellarissa jotakin salaperäistä. *Äiti – Rottiksen äiti. Hän viettää suurimman osan ajastaan imuroiden. *Vaari – Rottiksen vaari. Hän käyskentelee talossa hokien "niin, niin" ja "voi niitä nuoria". *Pikkurotat – Rottiksella on useita sisaruksia, jotka kiusoittelevat ja mesoavat alvariinsa. *Neiti Plin – Rottiksen tiukka pianonsoitonopettaja, josta kukaan ei pidä. *Prätkäjengi – Rosetan ihannoimia rottia, jotka houkuttelevat hänet mukaan yökerhoon. *Edustaja Velmu – pölynimurikauppias, joka kaupittelee turboimuria. == Suomenkieliset ääninäyttelijät == == Lähteet == == Aiheesta muualla == * * * * Rottis Swedish Film Databasessa Luokka:Ruotsalaiset animaatioelokuvat Luokka:Nuortenelokuvat Luokka:Vuoden 1986 ruotsalaiset elokuvat
FC Viljandi

FC Viljandi oli jalkapalloseura Viljandin kaupungista Virosta. Vuonna 2011 perustettu joukkue pelasi Meistriliigassa, maan korkeimmalla sarjatasolla. Miesten edustusjoukkue pelasi kotiottelunsa Viljandi linnastaadionilla. == Historia == FC Viljandi perustettiin vuonna 2011, kun JK Tulevik Viljandi päätti irtautua tekemästään yhteistyöstä FC Floran kanssa ja siirtyi pelaamaan alemmalle sarjatasolle. FC Viljandin perustamisella varmistettiin viljandilaisen jalkapalloilun jatkaminen Meistriliigassa.http://ohtuleht.ee/410481 Seura lakkautettiin vuonna 2012. == Lähteet == == Aiheesta muualla == * FC Viljandi soccerway.com:issa Viljandi
Oscar Wendt

Oscar Wendt (s. 24. lokakuuta 1985) on ruotsalainen jalkapalloilija, joka on pelannut Saksan Bundesliigan Borussia Mönchengladbachissa kausina 2011–2021. Kaudella 2021–2022 hän edustaa IFK Göteborgia, jossa hän pelasi jo uransa alkupuolella. Hän on pelipaikaltaan useimmiten vasen laitapuolustaja. == Seurajoukkueura == Wendt pelasi uransa alkuvaiheissa kotikaupunkinsa seurassa IFK Skövdessä, josta hän siirtyi vuonna 2003 IFK Göteborgiin. Hän nousi seuran edustusjoukkueeseen lopullisesti kaudella 2005, jolloin hän pelasi Allsvenskanissa 21 ottelua ja teki niissä yhden maalin. Vuonna 2006 hän siirtyi tanskalaiseen FC Kööpenhaminaan nelivuotisella sopimuksella. Ensimmäisinä kahtena vuotena Wendt ei aivan saanut vakiinnutettua paikkaansa avauskokoonpanossa, ollen aluksi varavaihto norjalaiselle André Bergdølmolle ja myöhemmin tanskalaiselle Niclas Jensenille. Kuitenkin vuonna 2008 hänestä tuli vakiovalinta oikeaksi puolustajaksi ja samalla hän sai kutsun Ruotsin A-maajoukkueeseen. Vahvat esitykset herättivät muun muassa englantilaisen West Ham Unitedin ja italialaisen Genoan kiinnostuksen. Wendt pelasi Kööpenhaminan joukkueessa Mestarien liigassa kausilla 2006–2007 ja 2010–2011 yhteensä 12 ottelua. Hän pelasi seuran paidassa 138 liigaottelua ja voitti Tanskan Superliigan neljästi, vuosina 2007, 2009, 2010 ja 2011 sekä Tanskan cupin 2009. Kesäkuussa 2011 Wendt siirtyi saksalaiseen Borussia Mönchengladbachiin ilmaisella siirrolla, sopimus oli alun perin pituudeltaan kolme vuotta. Hän pelasi kymmenen kauden aikana 244 bundesliigaottelua, joissa hän teki 16 ja syötti 18 maalia. Mestarien liigassa hän pelasi 15 ottelua ja teki maalin marraskuussa 2020 kotiottelussa FK Šah’tar Donetskia vastaan. Eurooppa- liigassa hän pelasi 21 ottelua Borussian joukkueessa. == Maajoukkueura == Wendt pelasi ensimmäisen ottelunsa Ruotsin jalkapallomaajoukkueessa ystävyysottelussa Venezuelaa vastaan tammikuussa 2007. Ensimmäisen arvokilpailujen karsintaottelunsa hän pelasi MM-karsinnassa Albaniaa vastaan syyskuussa 2008. Hän on pelannut kaikkiaan 28 maaottelua, joista neljä on ollut MM- ja seitsemän EM-karsintaotteluja. Viimeksi hän on pelannut maajoukkueessa marraskuussa 2016. == Saavutukset == FC Kööpenhamina * Tanskan pääsarjamestaruus: 2007, 2009, 2010, 2011 * Tanskan cup: 2009 == Lähteet == == Aiheesta muualla == *F.C. København profile *National team profile Luokka:Ruotsalaiset jalkapalloilijat Luokka:Vuonna 1985 syntyneet Luokka:Elävät henkilöt
Floralia

Floralia () oli antiikin Rooman aikainen juhla, jota vietettiin vuosittain 28. huhtikuuta - 3. toukokuuta kasvillisuuden ja sadonkorjuun jumalattaren Floran kunniaksi. Sen vietto oli kansanomaista: kevään tuloa juhlistettiin tanssien ja kaupungeissa järjestettiin erilaisia näytöksiä ja esitettiin näytelmiä. == Lähteet == * Luokka:Roomalaiset juhlapäivät
Kimberlyn Duncan

Kimberlyn Duncan (s. 2. elokuuta 1991) on yhdysvaltalainen pikajuoksija. Duncan on voittanut NCAA:n mestaruuden 200 metrin juoksussa ulkoradoilla vuosina 2011, 2012 ja 2013 sekä sisäradoilla vuosina 2011, 2012 ja 2013. Hän voitti Yhdysvaltojen-mestaruuden 200 metrillä 2013. Moskovan MM-kilpailuissa 2013 hän karsiutui 200 metrin välierissä. Hän juoksi World Relays -kilpailuissa 2014 ankkuriosuuden Yhdysvaltojen joukkueessa, joka voitti kultaa 4 × 200 metrin viestissä. Seuraavana vuonna hän sai World Relaysissa hopeaa 4 × 100 metrin viestissä. Lontoon MM-kilpailuissa 2017 hän sijoittui 200 metrillä kuudenneksi ajalla 22,59. __NOTOC__ == Henkilökohtaiset ennätykset == === Ulkoradat === Matka Aika Paikka Päivä 100 m 10,96 Baton Rouge 13. toukokuuta 2012 200 m 22,19 Des Moines 7. kesäkuuta 2012 === Sisäradat === Matka Aika Paikka Päivä 60 m 7,16 New York 1. helmikuuta 2013 200 m 22,54 Fayetteville 24. helmikuuta 2013 == Lähteet == Luokka:Yhdysvaltalaiset pikajuoksijat Luokka:Vuonna 1991 syntyneet Luokka:Elävät henkilöt
Von Thronstahl

Von Thronstahl oli saksalainen elektronista musiikkia, martial industrialia, neoklassista ja neofolkia soittava yhtye, joka toimi vuosina 1995–2010. Yhtyettä on pidetty fasistisena, ja yhtye onkin käyttänyt näkyvästi fasistisia symboleja kuten mustaa aurinkoa. Teemoja Von Thronstahlin musiikissa ovat muun muassa katolilaisuus, sota ja eurooppalainen mytologia. Yhtyeen omien sanojen mukaan Von Thronstahlin päämääränä on "ilmentää eurooppalaista identiteettiä musiikin kautta". Yhtyeen tunnetuimpiin kappaleisiin kuuluvat punk-yhtyeiden coverit "We Walked In Line" (Joy Division) ja "Saints Are Coming" (The Skids), jotka on industrial-musiikin perinteiden mukaan käännetty yhtyeen omaa tematiikkaa palveleviksi. ==Diskografia== *1998 Sturmzeit (10" Vinyyli) *2000 Imperium Internum (CD) *2001 E Pluribus Unum (CD) *2001 Leipzig "Lichttaufe" 2000 (7" Vinyyli) *2002 Re-Turn Your Revolt Into Style (CD-Boxi, rajoitettu 500 kopioon) *2003 Bellum, Sacrum Bellum!? (CD) *2004 Pessoa/Cioran (CD, rajoitettu 500 kopioon) *2004 Split (rajoitettu 500 CD:n ja 300 vinyylin kopioon) *2006 Mutter der Schmerzen (MCD) *2007 Sacrificare (CD-Boxi / CD) *2009 Germanium Metallicum (CD-Boxi / CD) *2010 Conscriptvm (CD) *2011 Pan- European Christian Freedom Movement (Split Spreu & Weizenin kanssa, rajoitettu 200 kopioon) *2012 Corona Imperialis (CD) *2012 Vivus Romae. Live in Rome 2007/08/09 (Live CD, rajoitettu 500 kopioon) ==Lähteet== ==Aiheesta muualla== Von Thronstahlin virallinen kotisivu Luokka:Saksalaiset elektronisen musiikin yhtyeet Luokka:Saksalaiset industrial-yhtyeet
Abdul Jalil

Syed Abdul Jalil Waiz (s. 17. syyskuuta 1992https://web.archive.org/web/20110224065212/http://pakistanbadminton.com/jalil.html) on afganistanilainen sulkapalloilija. Hän aloitti ammattilaisuransa jo 14-vuotiaana ja voitti maansa mestaruuden ensimmäistä kertaa vuonna 2006. Jalil osallistui juniorien Aasian-mestaruuskilpailuihin vuosina 2005 ja 2007 ja oli maansa ensimmäinen IBF-rankingiin päässyt pelaaja ollessaan listan 480. sijalla toukokuussa 2008. == Lähteet == Luokka:Afganistanilaiset sulkapalloilijat Luokka:Vuonna 1992 syntyneet Luokka:Elävät henkilöt
Worship Music

Worship Music on Anthraxin kymmenes studioalbumi. Alun perin albumi piti julkaista toukokuussa 2009. Myöhemmin julkaisupäiväksi varmistettiin 13. syyskuuta 2011. Albumin kappale ”Fight ’em ’til You Can’t” julkaistiin 23. kesäkuuta ilmaiseksi yhtyeen nettisivulla. Albumi ylsi ensimmäisellä listaviikollaan Suomen virallisen listan sijalle 6. == Kappaleet == # # # # # # # # # # # # # # * == Arvostelut == * Metacritic: 75/100Metacritic aggregate * About.com: About.com * Allmusic: Allmusic review * The A.V. Club: BThe A.V. Club * Nyt.fi: Nyt.fi * Imperiumi.net: Imperiumi.net * Kaaoszine.fi: 7/10Kaaoszine * Metalliluola: 8/10Metalliluola * Soundi: Soundi == Lähteet == == Aiheesta muualla == * * Luokka:Anthraxin albumit Luokka:Vuoden 2011 albumit
Mary Keitany

Mary Jepkosgei Keitany (s. 18. tammikuuta 1982) on kenialainen kestävyysjuoksija. Keitany sai maantiejuoksun MM-kilpailuissa Udinessa 2007 hopeaa juostuaan puolimaratonin tuolloisessa Kenian ennätysajassa 1.06.48. Joukkuekilpailussa Kenia saavutti kultaa. Myöhemmin samana vuonna hän avioitui toisen urheilijan, Charles Koechin kanssa ja synnytti perheen esikoispojan kesäkuussa 2008. Hän palasi kilpailuihin toukokuussa 2009 ja voitti saman vuoden lokakuussa puolimaratonin maailmanmestaruuden Birminghamissa tuolloisella Afrikan ennätysajalla 1.06.36. Hän sai kultaa myös joukkuekilpailussa. Keitany juoksi 9. toukokuuta 2010 Berliinissä 25 kilometrin maailmanennätyksen 1.19.53, joka rikkoi aiemman, Mizuki Noguchin nimissä olleen ME:n 2 minuutilla ja 20 sekunnilla. Helmikuussa 2011 hän juoksi Ra’s al-Khaimassa puolimaratonin maailmanennätyksen 1.05.50, ja teki väliaikana 20 kilometrin maailmanennätyksen 1.02.36. Hän voitti samana vuonna myös Lontoon maratonin ajalla 2.19.19. Vuonna 2012 hän uusi Lontoon maratonin voittonsa Kenian ja Afrikan ennätyksellä 2.18.37. Lontoon olympialaisissa hän sijoittui neljänneksi. Keitany voitti New Yorkin maratonin vuosina 2014–2016 ja 2018. Vuoden 2017 Lontoon maratonilla Keitany juoksi vain naisille sallitun kilpailun maailmanennätyksen 2.17.01. Kilpailun väliaikana hän juoksi 30 kilometrin maailmanennätyksen 1.36.05. Syyskuussa 2021 Keitany ilmoitti lopettavansa uransa lonkkavaivojen vuoksi. == Henkilökohtaiset ennätykset == === Ulkoradat === Matka Aika Paikka Päivä 5 000 m 16.29,4 Nairobi 29. kesäkuuta 2006 5 kilometriä 15.25 Lissabon 29. toukokuuta 2011 10 000 m 32.18,07 Utrecht 17. toukokuuta 2007 10 kilometriä 30.45 Ra’s al-Khaima 18. helmikuuta 2011 15 kilometriä 46.30 Ra’s al-Khaima 10. helmikuuta 2017 20 kilometriä 1.01.52 Ra’s al-Khaima 10. helmikuuta 2017 Puolimaraton 1.05.13 Ra’s al-Khaima 10. helmikuuta 2017 25 kilometriä 1.19.53 Berliini 9. toukokuuta 2010 30 kilometriä 1.36.05 Lontoo 23. huhtikuuta 2017 Maraton 2.17.01 Lontoo 23. huhtikuuta 2017 == Lähteet == == Aiheesta muualla == Luokka:Kenialaiset kestävyysjuoksijat Luokka:Vuonna 1982 syntyneet Luokka:Elävät henkilöt
Karvakamut 3

Karvakamut 3. Sirkuskaverit () on Karvakamut-elokuva, joka sai ensi-iltansa 2010. Elokuva on jatkoa aiemmille elokuville Karvakamut ja Karvakamut 2. Luokka:Vuoden 2010 yhdysvaltalaiset elokuvat Luokka:Yhdysvaltalaiset animaatioelokuvat Luokka:Elokuvat eläimistä Luokka:Elokuvat karhuista
Marje Joalaid

Marje Joalaid (s. 1. marraskuuta 1946 Tallinna) on virolainen kielitieteilijä ja folkloristi. Joalaid on tutkinut etenkin vepsän kieltä ja vepsäläisten kansanperinnettä sekä myöhemmällä iällään Viron paikannimiä. Hän on työskennellyt Tallinnan yliopiston kielen ja kirjallisuuden laitoksessa vuoteen 1983 ja sen jälkeen historian laitoksen arkeologian osastossa. ==Lähteet== Luokka:Virolaiset kielitieteilijät Luokka:Nimistöntutkijat Luokka:Vuonna 1946 syntyneet Luokka:Elävät henkilöt
Ultraman

Ultraman (jap. ウルトラマン, Urutoraman) on japanilainen TV-hahmo, johon perustuvan ensimmäisen TV-sarjan esittäminen alkoi vuonna 1966. Ultramanista oli tehty 16 eri TV-sarjaa vuoteen 2006 mennessä eli 40 vuoden aikana.Ultraman . . . forever Japan Times 2006 Ultraman esiintyy myös japanilaisissa manga- sarjakuvissa. == Lähteet == == Aiheesta muualla == Luokka:Tokusatsu Luokka:Japanilaiset televisiosarjat Luokka:Scifi-sarjat Luokka:1960-luvun televisiosarjat Luokka:Tokyo Broadcasting Systemin televisio-ohjelmat
Dick Clark – 20 Years of Rock n’ Roll

Dick Clark – 20 Years of Rock n’ Roll on kyseessä olevan musiikkivaikuttajan nimissä vuonna 1973 julkaistu kokoelma-albumi nuorisomusiikin silloin 20-vuotisesta historiasta. Kahdella LP-levyllä olevat kolmekymmentä menestyskappaletta ovat vuosilta 1953-1972. LP-levyn ohella muut julkaisumuodot ovat olleet Ampexin 8-raitainen kelanauha ja musiikkikasetti. Kappaleita on muokattu elektronisesti stereofonista äänentoistoa varten. Levy- yhtiö on Buddah Records. Emoyhtiö on ollut Viewlex, Inc. Pakkauksen on suunnitellut Milton Sincoff ja taiteellisena johtajana on toiminut Michael Mendel. Kansikuvan lehtiartikkeleissa on selostettu Britanniassa esitetyn elokuvan Rock Around the Clock ensi-illan aiheuttamia levottomuuksia, sitä kuinka 20 000 teini-ikäistä kerääntyi Paramount Theatren edustalle pyrkiäkseen Alan Freedin show’hun sekä The New York Timesin raporttia Woodstockin festivaalista. == Kappaleet == == Lähteet == * Kaksois-LP-levy Dick Clark – 20 Years of Rock n’ Roll (Buddah Records BDS 5133-2, 1973) Luokka:Vuoden 1973 kokoelma-albumit Luokka:Yhdysvaltalaiset albumit
Kadotetut (elokuva)

Kadotetut () on Luchino Viscontin ohjaama elokuva vuodelta 1969. Se on italialais-saksalais-sveitsiläistä yhteistuotantoa. Se kertoo varakkaasta Essenbeckin perheestä, joka on harjoittanut liiketoimintaa natsipuolueen kanssa. Elokuva sijoittuu kolmannen valtakunnan alkuvuosiin. Siinä on nähty yhteyksiä sekä Thomas Mannin romaaniin Buddenbrookit että esseniläisen Kruppin suvun tarinaan. Elokuva oli Oscar-ehdokkaana. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == Luokka:Sveitsiläiset elokuvat Luokka:Luchino Viscontin ohjaamat elokuvat Luokka:Vuoden 1969 italialaiset elokuvat Luokka:Italialaiset draamaelokuvat Luokka:Vuoden 1969 saksalaiset elokuvat Luokka:Saksalaiset draamaelokuvat Luokka:Elokuvat liike-elämästä
Suru ja sääli

Suru ja sääli on Marcel Ophülsin ohjaama pitkä dokumenttielokuva vuodelta 1969. Elokuva käsittelee toisen maailmansodan aikaista Ranskaa ja sen vastarintaliikkeen historiaa. Siinä on leikattu yhteen 1960-luvulla tehtyjä haastatteluja ja uutisfilmejä 1940-luvulta. The New York Timesin kriitikot valitsivat Surun ja säälin vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == Luokka:Ranskalaiset dokumenttielokuvat Luokka:Vuoden 1969 elokuvat Luokka:Saksalaiset dokumenttielokuvat Luokka:Sveitsiläiset dokumenttielokuvat
Porvariston hillitty charmi

Porvariston hillitty charmi (Le Charme discret de la bourgeoisie) on Luis Buñuelin ohjaama surrealistinen elokuva vuodelta 1972.Rämö, Matti: Viikon tv- elokuvia. Tv-maailma 11/2014, s. 10. Elokuvassa voidaan erottaa neljä kerronnan tasoa: todellisuus, unelmat, päälle äänitetty kerronta ja kertomus matkasta maalaistiellä. Elokuvassa käytetään ruokaa ohjaajan kritisoiman porvarillisen arvomaailman symbolina. Aterian tarkoitus ei ole tyydyttää nälkää vaan osoittaa syöjien asemaa, ja niin jokainen ateria viimeistä lukuun ottamatta on turhauttava kokemus. Porvariston hillitty charmi sai parhaan vieraskielisen elokuvan Oscar-palkinnon. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2017 BBC:n äänestyksessä 253 eri puolilta maailmaa olevaa kriitikkoa valitsi elokuvan kaikkien aikojen sadan parhaan komedian listalle. Vuonna 2018 BBC:n kansainvälinen asiantuntijaraati äänesti sen kaikkien aikojen sadan parhaan ei-englanninkielisen elokuvan joukkoon. == Lähteet == == Aiheesta muualla == * * * Luokka:Surrealistiset elokuvat Luokka:Vuoden 1972 ranskalaiset elokuvat Luokka:Luis Buñuelin ohjaamat elokuvat Luokka:Parhaan vieraskielisen elokuvan Oscar-palkinnon saaneet elokuvat
Luvo Manyonga

Luvo Manyonga (s. 8. tammikuuta 1991) on eteläafrikkalainen yleisurheilija, jonka päälaji on pituushyppy. Manyonga sai pronssia Bambousin alle 20-vuotiaiden Afrikan-mestaruuskilpailuissa 2009 tuloksella 749. Hän voitti saman ikäluokan maailmanmestaruuden Monctonissa 2010 tuloksella 799. Hän hyppäsi Afrikan junioriennätyksen 819 Bottropissa 9. heinäkuuta 2010. Hän voitti kultaa Maputon Afrikan kisoissa 2011 tuloksella 802. Daegun MM- kilpailuissa 2011 hän oli viides tuloksella 821. Manyonga saavutti hopeaa Durbanin Afrikan-mestaruuskilpailuissa 2016 tuloksella 823. Hän sai samana vuonna olympiahopeaa Rio de Janeirossa viidennellä kierroksella hyppäämällään ennätystuloksellaan 837. Lontoon MM-kilpailuissa 2017 Manyonga ponnisti maailmanmestaruuteen tuloksella 848. Hän saavutti hopeaa Birminghamin MM- hallikilpailuissa 2018 sisäratojen Afrikan-ennätystuloksella 844 cm. Edellisen maaosan halliennätyksen 840 hän oli hypännyt muutamaa viikkoa aiemmin Metzissä. Gold Coastin Kansainyhteisön kisoissa hän voitti kultaa tuloksella 841. Hän saavutti samana vuonna hopeaa Asaban Afrikan-mestaruuskilpailuissa tuloksella 843. Hän sijoittui neljänneksi Dohan MM-kilpailuissa 2019. Pituushypyn ulkoratojen Afrikan ennätystä Manyonga on parantanut kahdesti; Pretoriassa 17. maaliskuuta 2017 hän hyppäsi 862 cm ja 22. huhtikuuta 2017 Potchefstroomissa 865 cm. Maaliskuussa 2012 Manyonga antoi metamfetamiinia sisältäneen dopingnäytteen ja hän sai 18 kuukauden kilpailukiellon. Kilpailukielto päättyi syyskuussa 2013. Kesäkuussa 2021 hän sai neljän vuoden kilpailukiellon laiminlyötyään olinpaikkatietojensa ilmoittamisen. Kilpailukielto määrättiin alkavaksi 23. joulukuuta 2020. == Henkilökohtaiset ennätykset == === Ulkoradat === Laji Tulos Paikka Päivä Pituushyppy 865 Potchefstroom 22. huhtikuuta 2017 Kolmiloikka 15,71 Germiston 11. huhtikuuta 2010 == Lähteet == Luokka:Eteläafrikkalaiset pituushyppääjät Luokka:Eteläafrikkalaiset olympiamitalistit Luokka:Dopingrikkomuksesta tuomitut eteläafrikkalaiset Luokka:Dopingrikkomuksesta tuomitut yleisurheilijat Luokka:Vuonna 1991 syntyneet Luokka:Elävät henkilöt
Mahdiyya

Mahdiyya oli mahdilaisten perustama islamilainen valtio nykyisen Sudanin alueella vuosina 1881−1896. Valtion perusti mahdiksi julistautunut Muhammad Ahmad, joka valloitti joukkoineen alueen Egyptiltä. Valtion valloittivat brittiläis-egyptiläiset joukot sodan jälkeen. ==Historia== Mahdilaisliike syntyi Etelä-Sudanissa, jossa paikalliset kokivat aluetta hallinneen Egyptin sortavan heitä.Oliver ja Atmore 2005, s. 45. Vuonna 1844 syntynyt Muhammad Ahmad julistautui mahdiksi vuonna 1881. Hänen taaksensa liittyivät nopeasti Sudanin alueen paimentolaiset, jotka olivat jo aiemmin vastustaneet Egyptin yrityksiä verottaa heitä. Brittiläiset vallanpitäjät Egyptissä kiinnittivät aluksi vain vähän huomiota paikallisena herätysliikkeenä pitämiinsä mahdilaisiin, mutta kun mahdilaiset valloittivat baggararatsujoukkoineen El Obeidin, britit ymmärsivät tilanteen vaativan voimakasta sotilaallista väliintuloa. Mahdilaiset valtasivat vuonna 1885 Khartumin, jonka varuskuntaa pelastamaan lähetetty kenraali Charles George Gordon kuoli taistelussa heitä vastaan. Voittojen jälkeen mahdilaisiin liittyivät myös Niilin varren maanviljelijät.Oliver ja Atmore 2005, s. 46. Muhammad Ahmad kuoli vähän Khartumin valloituksen jälkeen, ja hänen seuraajansa oli kalifi Abdallahi ibn Muhammad. Ibn Muhammad hallitsi 13 vuotta.Oliver ja Atmore 2005, s. 47. Brittien ohella Mahdiyyaa uhkasivat ibn Muhammadin kaudella Eritreassa olleet italialaiset sekä Kongosta edenneet ranskalaiset. Näiden torjumiseksi britit aloittivat vuonna 1896 Herbert Kitchenerin johdolla hyökkäyksen Mahdiyyaa vastaan. Hänen joukkonsa kukistivat Mahdiyyaan Omdurmanin taistelussa, ja sen jälkeen britit kukistivat Mahdiyyan ottamalla haltuunsa Khartumin.Oliver ja Atmore 2005, s. 136. ==Lähteet== * ===Viitteet=== Luokka:Afrikan entiset valtiot Luokka:Sudanin historia Luokka:1880-luku Luokka:1890-luku pl:Powstanie Mahdiego w Sudanie
Movin’ On (Commodores)

Movin' On on yhdysvaltalaisen soul-yhtye Commodoresin studioalbumi vuodelta 1975. Yhtyeen riveissä oli sittemmin menestyksellistä soolouraa tehnyt Lionel Richie. Albumilta on julkaistu single Sweet Love, joka on ollut Billboardin U.S. Hot 100 -listalla sijalla #5 ja R&B-listalla; sijalla #2. Albumin ovat tuottaneet James Carmichael ja Commodores. Levy-yhtiö on Hollywoodissa toiminut Motown Record Corporation. Albumi onkin äänitetty ja miksattu Hollywoodissa Motownin studioilla. Äänittäjänä, teknisenä johtajana ja Arp:n ohjelmoijana on toiminut Cal Harris ja albumin koordinaattorina Benjamin Ashburn. Taiteellisena johtajana on toiminut Frank Mulvey ja kannen kuvan on tehnyt Peter Palombi. Takakannen valokuvan kuusimiehisestä yhtyeestä on ottanut Antonio Kratochvil. Yhtyeen managerina on ollut Benjamin Ashburn & Associates, Inc., 200 West 135th Street, New York, New York 10030. Albumin aikalaisarvio oli muun muassa MUSA-lehdessä. Sen mukaan Commodores oli Tamlan valovoimaisimpia soul-yhtyeitä. Yhtyeeltä oli ilmestynyt tätä ennen albumit Machine Gun ja Caught in the Act. Yhtye oli löytänyt oman funky-linjansa, jonka aineksia olivat vahva rytmipohja, kitarariffittely, puhallinsektio ja vahvat lauluosuudet. Albumin suosituimmiksi kappaleiksi arvioitiin nousevan "Mary, Mary" sekä "Get a Witness". == Kappaleet == Commodores-yhtye on osallistunut kappaleiden sovitukseen. ; Sivu 1 # "Hold on" (Thomas McClary, Lionel Richie) – 3:16 # "Free" (Lionel Richie, Thomas McClary) – 3:54 # "Mary, Mary" (Milan Williams) – 4:08 # "Sweet Love" (Lionel Richie) – 6:31 ; Sivu 2 # "(Can I) Get a Witness" (Walter Orange) – 5:01 # "Gimme My Mule" (Roland LaPread) – 5:05 # "Time" (William King, Thomas McClary) – 3:21 # "Cebu" (Thomas McClary) – 4:48 Albumin hidas kappale on Lionel Richien sooloilema "Sweet Love". Keskitempoisia ovat "Time" ja instrumentaali "Cebu". Julkaisijat ovat Jobete Music Co., Inc. & Commodores Music Corp. (ASCAP). == Lähteet == * Commodores LP Movin' On (Motown M6-848S1, 1975) === Viitteet === Luokka:Vuoden 1975 albumit Luokka:Yhdysvaltalaiset soulalbumit
Michael Rodgers

Michael ”Mike” Rodgers (s. 24. huhtikuuta 1985) on yhdysvaltalainen pikajuoksija. Rodgers voitti hallikaudella 2008 Yhdysvaltain-mestaruuden 60 metrin juoksussa ja sijoittui samalla matkalla neljänneksi Valencian MM- hallikilpailuissa. Vuonna 2009 hän voitti Yhdysvaltain-mestaruuden 100 metrin juoksussa, mutta karsiutui Berliinin MM-kilpailuissa välierissä. Talvella 2010 Redgers voitti kotimaansa mestaruuden 60 metrillä. Dohan sisäratojen MM- kilpailuissa hän sai hopeaa ajalla 6,53. Hän voitti Yhdysvaltojen-mestaruuden 60 metrillä jälleen hallikaudella 2011. Kesäkuussa 2011 Rodgers sijoittui 100 metrillä kolmanneksi Yhdysvaltain mestaruuskilpailuissa, ja hänet valittiin Daegun MM-kisoihin 100 metrille ja 4 × 100 metrin viestiin. Heinäkuussa hän kuitenkin antoi metyyliheksaaniamiini-piristettä sisältäneen dopingnäytteen ja hänen tilalleen kisajoukkueeseen nousi Trell Kimmons. Rodgersin mukaan hän sai piristeen käyttämästään lisäravinteesta. Hän sai yhdeksän kuukauden kilpailukiellon, joka alkoi 19. heinäkuuta 2011 ja päättyi 18. huhtikuuta 2012. Moskovan MM-kilpailuissa 2013 Rodgers sijoittui kuudenneksi 100 metrillä ja juoksi toisen osuuden hopeaa saaneessa Yhdysvaltojen pikaviestijoukkueessa. Hän juoksi avausosuuden Yhdysvaltojen voittaessa World Relays -kilpailuissa 2015 kultaa 4 × 100 metrin viestissä maan ennätysajalla 37,38. Pekingin MM- kilpailuissa 2015 hän oli 100 metrillä viides ja Portlandin MM- hallikilpailuissa 2016 60 metrillä kuudes. Hän kuului Yhdysvaltojen voitokkaaseen pikaviestijoukkueeseen World Relays -kilpailuissa 2017. Lontoon MM.kilpailuissa 2017 hän juoksi avausosuuden hopeaa saaneessa Yhdysvaltojen pikaviestijoukkueessa. Rodgers saavutti 4 × 100 metrin viestissä hopeaa World Relays -kilpailuissa 2019. Saman vuoden Pan-Amerikan kisoissa Limassa hän voitti kultaa 100 metrillä ajalla 10,09 ja sai pronssia pikaviestissä. Dohan MM-kilpailuissa hän juoksi kolmannen osuuden Yhdysvaltain 4 × 100 metrin viestijoukkueessa, joka voitti kultaa maan ennätysajalla 37,10. Samojen kisojen 100 metrillä hän karsiutui välierissä. == Henkilökohtaiset ennätykset == === Ulkoradat === Matka Aika Paikka Päivä 100 m 9,85 Eugene 4. kesäkuuta 2011 200 m 20,24 Belém 24. toukokuuta 2009 === Sisäradat === Matka Aika Paikka Päivä 55 m 6,21 Lubbock 22. tammikuuta 2011 60 m 6,48 Albuquerque 27. helmikuuta 2011 200 m 20,83 Fayetteville 13. helmikuuta 2009 == Lähteet == Luokka:Yhdysvaltalaiset pikajuoksijat Luokka:Dopingrikkomuksesta tuomitut yhdysvaltalaiset Luokka:Dopingrikkomuksesta tuomitut yleisurheilijat Luokka:Vuonna 1985 syntyneet Luokka:Elävät henkilöt
Sennarin sulttaanikunta

Sennarin sulttaanikunta () oli valtio nykyisen Sudanin alueella 1500-luvun alusta vuoteen 1821. Sennarin pääväestön muodostivat funjit. Sennarin sulttaanit hallitsivat suurta osaa Sudanin niloottisista alueista. Valtio kukistui lopulta Ottomaanien vallan alaisen Egyptin hyökkäyksessä, johon se sittemmin liitettiin. ==Historia== Vähän ennen Sennarin egyptiläisvalloitusta kootun Funj kronikan mukaan funjien alkuperäiset asuinalueet sijaitsivat Sinisestä-Niilistä etelään Dar Fung-nimellä tunnetulla alueella. Vuonna 1772 Sennarissa käyneen tutkimusmatkaaja James Brucen mukaan paikalliset uskoivat polveutuvansa niloottisesta väestöstä, joka oli perustanut kuningaskunnan Valkoisen-Niilin varteen 600-luvulla. Luotettavia historiallisia lähteitä Sennarin sulttaanikunnan ensimmäisistä vaiheista ei ole. Todennäköistä on että funjit tulivat Sennarin alueelle etelästä Alwan kuningaskunnan romahdettua, mikä veti alueelle myös arabeja. Funjien tiedetään voittaneen arabit taistelussa vuonna 1504. Juutalainen David Reubeni, joka oli oman kertomuksensa mukaan kulkenut Sennarin alueella karavaanin mukana vuonna 1524, kertoi sulttaani Amara Dunkasista joka hallitsi muiden alueiden ohella Sennaria. Sennar oli jo tuolloin tärkeä kauppakeskus, mutta Reubenin mukaan sulttaani itse asui kaupungista etelään, ehkä siirrettävässä telttaleirissä. Reubenin mukaan Dunkas oli muslimi.Oliver ja Atmore 2001, s. 102. Sennarin sulttaanien valta perustui ratsuväkeen, jonka avulla he pystyivät tehokkaasti verottamaan alueensa paimentolaisia. He pitivät hallussaan myös tärkeitä karavaanireittejä Punaisenmeren satamiin ja Egyptiin, jonne kuljetettiin esimerkiksi norsunluuta ja kultaa. Sennarin sulttaanikunta oli loistonsa huipulla sulttaani Badi II:n valtakaudella 1644–80. Valtakunta laajeni ja vääräuskoisia nubia otettiin orjiksi ja heitä asutettiin Sennaria ympäröiviin kyliin orja-armeijan tarpeisiin. 1700-luvulla alueen läpi alkoi myös kulkea Länsi-Afrikasta tulevia pyhiinvaeltajia ja Sennarin kaupunki kasvoi merkittävästi.Oliver ja Atmore 2001, s. 103. 1700-luvulla Sennar kävi lukuisia sotia Etiopiaa vastaan, mutta sodankäynti ei johtanut merkittäviin muutoksiin. Se menetti myös joitakin läntisiä alueitaan laajenevalle Darfurin sulttaanikunnalle.Oliver ja Atmore 2001, s. 104. Badi IV oli sulttaanikunnan viimeinen voimakas hallitsija ja hänen kuolemansa jälkeen vuonna 1762 alue hajosi Hamajeina tunnettujen vanhojen sotilassukujen käsiin. Sulttaanikunnan hallintokeskus siirtyi 1700-luvun puolivälin jälkeen Sennarista Shendin kaupunkiin Sennarin olosuhteiden kaoottisuuden takia.Oliver ja Atmore 2001, s. 105 Egyptiläisten joukkojen hyökätessä Sennariin ne kohtasivat vain vähäistä vastarintaa.Oliver ja Atmore 2001, s. 106 ==Lähteet== * ===Viitteet=== Luokka:Afrikan entiset monarkiat Luokka:Sudanin historia Luokka:Seulonnan keskeiset artikkelit
Nuottasaaren koulu

Nuottasaaren koulu on Oulussa Nuottasaaren kaupunginosassa toimiva alakoulu, joka kuuluu hallinnollisesti Myllytullin kouluun. Koulun vieressä sijaitsevan Heinäpään urheilukeskuksen vaikutuksesta kouluun perustettiin Pohjois-Suomen ensimmäinen peruskoulun liikuntaluokka vuonna 1996. Arkkitehti Uki Heikkisen toimiston suunnittelema koulurakennus valmistui vuonna 1965. Valmistuttuaan koulu oli Oulun suurin kansakoulu. Koulun valmistuttua vanha Heinätorin kansakoulu muutettiin apukouluksi. Nuottasaaren koulun ensimmäisenä rehtorina toimi Tauno Hämäläinen. Koulurakennuksen seinässä on sijainnut kuvanveistäjä Kauko Räsäsen kuparinen reliefi Aapelus. == Lähteet == == Aiheesta muualla == Luokka:Nuottasaari Luokka:Oulun peruskoulut
Merilyn Rikkinen

Merilyn Rikkinen (s. 22. kesäkuuta 1991) on suomalainen entinen kilpakarateka. Hän edusti Suomea vuoden 2010 nuorten EM-kilpailuissa sijoittuen viidenneksi ja voittaen Pohjoismaiden mestaruuden niin omassa sarjassa kuin myös joukkueessa. Hän voitti vuonna 2009 ja 2010 Finnish open -kilpailut ja vuonna 2010 Budapestin avoimet. Hän edusti helsinkiläistä karateseuraa Renshin-kan. Rikkinen on toiminut Reshin-Kanin karatevalmentajana vuodesta 2005 lähtien ja hän on ollut Suomen Karateliiton hallituksen jäsen tammikuusta 2018 tammikuuhun 2019, jolloin hän toimi liiton markkinointi- ja viestintävaliokunnan puheenjohtajana. Rikkisellä on liiketalouden ja yhteiskuntatieteiden maisterin tutkinnot ja hän työskentelee KONE Oyj:n Baltian myyntijohtajana. == Lähteet == Luokka:Suomalaiset karatekat Luokka:Vuonna 1991 syntyneet Luokka:Elävät henkilöt
Lennart Lindberg (yleisurheilija)

Lennart Lindbergh () oli suomalainen yleisurheilija. Idrottsklubben-32:n edustaja löysi juoksijan lahjansa 20-vuotiaana varusmiehenä Dragsvikissä vuonna 1947. Seuraavana kesänä hän oli jo nuorten 400 metrin Suomen mestari. Ossi Mildhin kova kilpakumppani voitti Kalevan kisoissa 400 metrin aitojen kultaa Helsingissä 1951 ja Lahdessa 1956 sekä lisäksi aidoissa yhden hopean ja kaksi pronssia sekä sileällä yhden pronssin. Yleisurheilun EM-kisoissa Brysselissä 1950 Lindberg juoksi Suomen 4 × 400 metrin viestijoukkueessa (kvartetissa myös Jaakko Suikkari, Ragnar Graeffe ja Rolf Back) finaaliin ja siellä sitten kuudenneksi. Maaotteluissa hän esiintyi 19 kertaa vuosina 1949–1957 voittaen 400 metrin aidat Suomi–Ranska-maaotteluissa 1951. Ennätyksensä 52,7 hän aitoi Unkari-maaottelussa Budapestissä lokakuussa 1954. Silloin hän sijoittui aikojen perusteella siihen mennessä kolmanneksi parhaaksi suomalaisaitojaksi Mildhin ja Bebbe Storskrubbin jälkeen. Vuonna 1951 hän juoksi ennätyksensä 400 metrin sileällä aikaan 49,5. Lennart Lindberg palveli 30 vuotta Helsingin palolaitoksen palveluksessa. == Lähteet == * * Yleisurheilun Kuvalehti, 3/2011, In Memoriam, s. 48. Luokka:Suomalaiset pikajuoksijat Luokka:Suomalaiset 400 metrin aitajuoksijat Luokka:Vuonna 1927 syntyneet Luokka:Vuonna 2011 kuolleet
The Best of the Stylistics Volume II

The Best of the Stylistics on järjestyksessä toinen kokoelma-albumi ko. soul- yhtyeen tuotannosta. Äänitykset ovat vuosilta 1974-1976. Alaotsikkona on Weekend kansikuvassa näkyvän kalenterin mukaan. Albumi voi esiintyä myös nimellä Best of the Stylistics Vol. 2. Albumin ovat tuottaneet Hugo & Luigi levy-yhtiölleen H & L Records. Musiikkikasetteja on valmistettu Englannissa ja markkinoinnista on tällöin huolehtint Phonogram Limited, Stanhope House, Stanhope Place, London W2 2HH. == Kappaleet == Kappaleiden tekijäpari on Hugo & Luigi ja julkaisija on Cyril Shane Music. Kappaleen "Can't Help Falling in Love" on kuitenkin tehnyt George David Weiss ja julkaisija on Carlin Music. ; Sivu 1 # "Can't Give You Anything (But My Love)" (1975) # "Hey Girl, Come and Get It" (1974) # "Sixteen Bars" (1976) # "The Miracle" (1974) # "Love Is the Answer" (1974) # "Funky Weekend" (1975) ; Sivu 2 # "Can't Help Falling in Love" (1976) # "Sing Sing Baby Sing" (1975) # "Star on a TV Show" (1974) # "Na Na Is the Saddest Word" (1975) # "Thank You Baby" (1975) # "You Are Beautiful" (1975) Päätöskappaleet ovat eri järjestyksessä kuin kansikuvassa. Lisäksi kappaleen 2.3 vaihtoehtoinen nimi on "Star on a T.V. Show". # Numeroidun luettelon kohta == Lähteet == * The Stylistics MC The Best of the Stylistics Volume II (H & L Records 7138 168, 1976) Luokka:Vuoden 1975 kokoelma-albumit Luokka:Yhdysvaltalaiset soulalbumit
Tsaleploni

Tsaleploni on bentsodiatsepiinien tavoin vaikuttava unilääke. Se sitoutuu samantyyppisiin aivojen reseptoreihin ja sen vaikutukset ovat vastaavanlaiset: ahdistuksen tunteen lievittyminen sekä unen saamisen helpottuminen ja unen pidentyminen. Vaikutukseltaan tsaleploni on suhteellisen lyhytvaikutteinen, eli samaa tasoa tsolpideemin kanssa. Tsopikloni on pidempivaikutteinen saman lääkeaineryhmän tuote. Lääkemarkkinoilla tsaleplonin kauppanimi on Sonata. Yhden tabletin annosvahvuus on 10 milligrammaa (mg). ==Lääkkeen käyttöön liittyviä varoituksia== Lääkeainetta ei määrätä yleensä pitkiksi ajoiksi, sillä siitä saattaa tulla riippuvaiseksi. Lääke myös omaa interaktiota eli yhteisvaikutusta: lamaavan vaikutuksen lisääntymistä, yhdessä toisten samansuuntaisten (sedatiivisten) lääkkeiden kanssa. Alkoholin kanssa sitä ei pidä ottaa. Yliannostustapauksissa voidaan käyttää GABAA-antagonisti flumatseniilia. ==Sivuvaikutukset== Liiallinen sedaatio, muistihäiriöt, harha- aistimukset, tokkuraisuus sekä lääkkeeseen tottuminen. Siitä voi aiheutua lääkkeen tehon heikentymistä sekä ns. rebound-oireita, joita ilmenee lääkityksen loppuessa. ==Lähteet== * http://www.kaypahoito.fi/web/kh/suositukset/naytaartikkeli/.../nak06377 (ko. lääkeaineen käypähoito-suositus vanhusten uni- ja nukahtamisvaikeuksissa) * http://www.terveyskirjasto.fi/terveyskirjasto/tk.koti?p_artikkeli=far12548&p;_teos=far&p;_osio=&p;_selaus= (Duodecimin Terveyskirjasto) * http://www.medicina.fi/fato/24.pdf == Aiheesta muualla == *PubChem: Zaleplon *DrugBank: Zaleplon *Toxin and Toxin Target Database (T3DB): Zaleplon *Kyoto Encyclopedia of Genes and Genomes (KEGG): Zaleplon *ChemBlink: Zaleplon Luokka:Nonbentsodiatsepiinit Luokka:Unilääkkeet
FC Oțelul Galați

Fotbal Club Oțelul Galați on vuonna 1964 perustettu romanialainen jalkapalloseura, jonka kotipaikka on Galați. Seura pelaa kaudella 2021-2022 Romanian kolmanneksi korkeimmalla sarjatasolla, Liga III:ssa. FC Oțelul Galați voitti ensimmäisen Romanian mestaruuden kaudella 2010–2011. Voittonsa ansiosta se pääsi Mestarien liigan lohkovaiheeseen kaudella 2011–2012. == Lähteet == == Aiheesta muualla == * Seuran viralliset sivut Luokka:Romanialaiset jalkapalloseurat Luokka:Vuonna 1964 perustetut urheiluseurat
Auer (täsmennyssivu)

Auer voi tarkoittaa seuraavia: * auer eli autere, ilman kuivaa sameutta * Auer (ital. Ora), kunta Etelä-Tirolissa Italiassa * M/S Auer, Rauman edustalle vuonna 1945 uponnut rahtilaiva ==Auer sukunimenä== *Anneli Auer (s. 1965), Ulvilan surmasta epäiltynä ollut suomalainen nainen *Carl Auer von Welsbach (1858–1929), itävaltalainen kemisti *Edward Auer (s. 1941), yhdysvaltalainen pianisti *Eino Auer (1898–1941), suomalainen kirjailija ja kääntäjä *Gerhard Auer (1943–2019), länsisaksalainen soutaja ja olympiavoittaja *Grigor Auer (1882–1967), suomalainen taidemaalari *Hansjörg Auer (1984–2019), itävaltalainen vuorikiipeilijä *Ignaz Auer (1846−1907), saksalainen sosiaalidemokraatti *Ilkka Auer (s. 1966), suomalainen kirjailija *Ilkka Auer (1930–2013), suomalainen este- ja kestävyysjuoksija *Ilmari Auer (e. Tappura, 1879–1965), suomalainen poliitikko *Into Auer (1890–1948), suomalainen jääkäri *Judith Auer (1905–1944), sveitsiläis-saksalainen kansallissosialismin vastustaja *Kyösti Auer (e. Tappura, 1865–1929), suomalainen juristi ja senaattori *Leopold Auer (1845–1930), unkarilainen muusikko *Lucas Auer (s. 1994), itävaltalainen moottoriurheilija *Pentti Auer (1931–2004), suomalainen näyttelijä *Sulo Auer (1896–1941), suomalainen Etsivän Keskuspoliisin ja Valtiollisen poliisin Valpon etsivä *Victor Auer (1878–1939), suomalainen näyttelijä ja teatterinjohtaja *Victor Auer (1937–2011), yhdysvaltalainen ampuja *Väinö Auer (1895–1981), suomalainen maantieteilijä ja geologi === Auer nimimerkkinä === *Ursula Auer, kirjailija-aviopari Anja Angelin ja Pentti Kirstilän käyttämä salanimi *Vihtori Auer, kirjailija ja toimittaja Vihtori Simosen (1882–1951) käyttämä nimimerkki == Muita == *Fjordo Auer, vuono Etelä- Chilessä *V.Auer, vammaisyhtye ==Katso myös== * Auervaara * Autere
Nabil Lasmari

Nabil Lasmari (s. 8. helmikuuta 1978) on algerialainen sulkapalloilija. Hänellä on myös Ranskan kansalaisuus. Lasmari voitti vuonna 2006 kaksinpelin Afrikan-mestaruuskilpailuissa ja sai kultaa myös seuraavan vuoden Afrikan kisoista. Hän putosi vuoden 2007 MM-kisoissa toisella kierroksella, mutta voitti saman vuoden Algerian avoimen turnauksen. == Lähteet == Luokka:Algerialaiset sulkapalloilijat Luokka:Ranskalaiset sulkapalloilijat Luokka:Vuonna 1978 syntyneet Luokka:Elävät henkilöt
Haali (täsmennyssivu)

Haali voi viitata tai liittyä seuraaviin: ==Yleisnimenä== * haali, amerikansuomalaisten kokoontumistila * haalilaisuus, amerikansuomalaissten keskuudessa esiintynyt lestadiolaisuuden haara ==Erisnimenä== * Haali, kylä Perttelissä Salossa * Haalin kartano, kartano Perttelissä Salossa * Haalin kenttä, urheilukenttä Nurmossa Seinäjoella * Haanojan haali, liikuntakeskus Kouvolassa * Haalin hyppyrimäet, mäkihypyn suorituspaikka Nurmossa Seinäjoella ==Sukunimenä== * Kustaa Haali (1817–1890), maanviljelijä ja valtiopäivämies
Coenred

Coenred tai Cenred (n. 675–709) oli Mercian kuningas 704–709. Cenred oli kuningas Wulfheren poika ja seurasi setäänsä Aethelredia valtaistuimella vuonna 704, kun tämä vetäytyi luostariin. Cenred on saattanut hallita Merciaa yhdessä serkkunsa Ceolredin kanssa. Vuonna 708 Cenred lahjoitti maata Worcesterista hwiccojen piispalle Ecgwinille. Cenredin kaudella walesilaiset tekivät ryöstöretkiä Merciaan, jonka vuoksi raja-alueiden suojaksi rakennettiin valli. Beda Venerabiliksen mukaan Cenred luopui kruunusta vuonna 709 ja lähti Roomaan tullakseen munkiksi. Hänellä ei tiedetä olleen vaimoa tai lapsia, mutta kronikoiden Wigstan oli hänen jälkeläisensä. Beda Venerabiliksen Historia ecclesiastica gentis Anglorum on tärkeä hänestä kertova aikalaislähde. == Lähteet == Luokka:Englannin anglosaksikuninkaat Luokka:600-luvulla syntyneet Luokka:700-luvulla kuolleet
Kauko Riikonen

Kauko Kaarlo Riikonen (24. heinäkuuta 1927 Jämsä – 20. syyskuuta 2010 Valkeakoski) oli suomalainen yleisurheilija. Riikonen aloitti kolmiloikkaajana Jämsän Tarmossa. Kolmiloikassa hän saavutti kaksi TUL:n mestaruutta sekä Kalevan kisoissa Lahdessa 1956 hopeamitalin Valkeakosken Koskenpoikien väreissä. Hän osallistui kerran yleisurheilumaaotteluun, joka käytiin Helsingissä vuonna 1955 Unkaria vastaan. Tässä kisassa hän sijoittui toiseksi varmistaen lajin kaksoisvoiton Suomelle. Oma ennätys 15,00 syntyi Joutsenossa heinäkuussa 1956. Riikonen työskenteli Valkeakosken kauppalan palveluksessa vuodesta 1951 alkaen vastaten paikkakunnan nuoriso-, raittius-, liikunta- ja matkailulautakunnan sihteerin tehtävistä. Eläkkeelle hän jäi vapaa-aikatoimen johtajan tehtävistä. Riikonen oli TUL:n kunniajäsen. Hänen tyttärensä on Hilkka Riikonen (myöhemmin Ahde). == Lähteet == * * Yleisurheilun Kuvalehti, 7/2010, In Memoriam, s. 48. Luokka:Suomalaiset kolmiloikkaajat Luokka:Vuonna 1927 syntyneet Luokka:Vuonna 2010 kuolleet